Държавен вестник, бр. 86, 2025 г., стр. 79

БРОЙ  86	
Д Ъ Р Ж А В Е Н  В Е С Т Н И К 	
СТР.  79   
 
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно 
равнище 
за 
придобиване 
на 
степен 
на 
професионална 
квалификация съгласно Закона за професионалното образование и обучение 
За придобиване на трета степен на професионална квалификация по професията 
„Фотография“ от Списъка на професиите за професионално образование и обучение (СППОО), 
утвърден от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
Лицата, завършили трета степен на професионална квалификация по професията 
„Фотография“, създават и обработват трайни фотографски изображения чрез прилагане на 
художествени, технически и технологични подходи. Те овладяват процесите на планиране, 
реализиране и представяне на фотографски кадър – от първоначалната идея до финалната визия, 
като съчетават изразни средства от визуалните изкуства с технологиите на съвременната 
фотография. 
Професионалната им дейност включва работа с разнообразна фотографска техника – 
фотоапарати (филмови и цифрови), обективи, светлинни източници и допълнителни 
принадлежности. Подбират осветление, формат, перспектива, композиция и подходяща техника 
за заснемане в зависимост от обекта или събитието. Създават фотографии в различни жанрове – 
портрет, пейзаж, натюрморт, репортажна, рекламна, модна, документална и приложна 
фотография. Приложенията на професията обхващат също и научна, съдебна и медицинска 
фотография. 
Фотографите заснемат и представят визуално събития, обекти и идеи в художествени, 
културни, търговски или обществени контексти. Работят както в студио, така и в екстериор, при 
различни атмосферни и светлинни условия. Често изпълняват поръчки за медии, агенции, 
клиенти или институции, като обработват заснетия материал чрез класически или цифрови 
методи. Използват компютърни системи и специализиран софтуер за обработване, ретуш, 
подготвят изображенията за печат или дигитална публикация. 
Фотографът може да работи и в областта на научната фотография – макрофотография, 
микрофотография, снимки с невидими лъчи, медицинска фотография, съдебна фотография и 
други области. Той сам обработва снимковия материал както по класическия метод във 
фотолаборатория, така и с помощта на компютър и специализиран софтуер. 
Освен заснемането и обработката на изображения фотографът участва в планиране на 
проекти, комуникация с клиенти, изготвяне на оферти и портфолиа, както и в организиране на 
изложби и онлайн представяния. 
 Фотографът е запознат с актуалните визуални тенденции, но развива личен и уникален 
авторов стил и почерк, който надскача популярната култура. Фотографът е артист, който задава, 
а не следва актуални тенденции.